ai4bharat/Pralekha huggingface dataset:
তথ্যওসম্প্রচারমন্ত্রক
তথ্য প্রযুক্তি  আইন, ২০২১-এর পাট থ্রি-র আওতায় প্রদত্ত অধিকার রাজ্যগুলির জন্য নয় : এই সম্পর্কে রাজ্যগুলিকে চিঠি তথ্য ও সম্প্রচার মন্ত্রকের
নতুন দিল্লি, ৩ মার্চ, ২০২১
কেন্দ্রীয় তথ্য ও সম্প্রচার মন্ত্রকের পক্ষ থেকে আজ সমস্ত রাজ্য ও কেন্দ্রশাসিত অঞ্চলের মুখ্যসচিবদের এক চিঠিতে সুস্পষ্টভাবে জানানো হয়েছে, তথ্য প্রযুক্তি আইন ২০২১-এর পাট থ্রি-র আওতায় প্রদেয় অধিকার সম্পূর্ণভাবে কার্যকর করার দায়িত্ব তথ্য ও সম্প্রচার মন্ত্রকের। মন্ত্রকের ওই চিঠিতে আরও বলা হয়েছে, আইনের আওতায় প্রদেয় সমস্ত অধিকার রাজ্য সরকার বা জেলাশাসক বা পুলিশ কমিশনারদের দেওয়া হয়নি।
রাজ্য ও কেন্দ্রশাসিত অঞ্চলগুলিকে পাঠানো ওই চিঠিতে মন্ত্রকের পক্ষ থেকে তথ্য প্রযুক্তি আইন মোতাবেক অধিকারগুলি সম্পর্কে বিজ্ঞপ্তি জারি করে সংশ্লিষ্ট সকলকে অবগত করতে অনুরোধ করা হয়েছে ।
চিঠিতে সুস্পষ্টভাবে আরও বলা হয়েছে, আইনের পার্ট থ্রি-র আওতায় যাবতীয় আইনি সংস্থান ডিজিটাল সংবাদ ও কারেন্ট অ্যাফেয়ার্স অনুষ্ঠানের পাবলিশার্স বা সম্প্রচারক এবং ওটিটি প্ল্যাটফর্মে অনলাইন কিউরেটেড অনুষ্ঠান সম্পর্কিত। আইন অনুযায়ী যাবতীয় বিধি-নিষেধ সমস্ত ডিজিটাল নিউজ সম্প্রচারক এবং প্রতিটি ওটিটি প্ল্যাটফর্মের অনুষ্ঠান সম্প্রচারকদের মেনে চলতে হবে। অনুষ্ঠান সম্প্রচারের ক্ষেত্রে ৫টি বয়স ভিত্তিক শ্রেণী বিভাজন রয়েছে। এছাড়াও ওই আইনে অনুষ্ঠান সম্প্রচারকদের ত্রিস্তরীয় একটি অভিযোগ নিষ্পত্তি ব্যবস্থার সংস্থান রাখা হয়েছে। প্রথম ধাপে অনুষ্ঠান সম্প্রচারকদের জন্য, দ্বিতীয় ধাপে সম্প্রচারকদের পক্ষ থেকে গঠিত স্বনিয়ন্ত্রিত সংস্থার জন্য এবং তৃতীয় ধাপে সরকারের পক্ষ থেকে একটি নজরদারির ব্যবস্থা রয়েছে। অবশ্য যাবতীয় অভিযোগের নিষ্পত্তি করতে হবে নির্দিষ্ট সময়সীমার মধ্যে। সর্বোপরি এই আইনে সম্প্রচারকদের পক্ষ থেকে সরকারের কাছে পাঠানো তথ্য প্রয়োজন অনুযায়ী সংযোজন বা বিয়োজন করা প্রয়োজন। একইভাবে অভিযোগ নিষ্পত্তি সংক্রান্ত যাবতীয় তথ্যও নির্দিষ্ট সময়সীমা মেনে জনসমক্ষে প্রকাশ করতে হবে।
উল্লেখ করা যেতে পারে, সদ্য সমাপ্ত ফেব্রুয়ারি মাসের ২৫ তারিখ ২০০০ সালের তথ্য প্রযুক্তি আইনের আওতায় তথ্য প্রযুক্তি  রুলস ২০২১ বিজ্ঞাপিত করা হয়।
স্বাস্থ্যওপরিবারকল্যাণমন্ত্রক
স্বল্প ও তুলনামূলকভাবে বেশি আক্রান্ত কোভিড-১৯ রোগীদের জন্য আপৎকালীন ভিত্তিতে আইটোলিজুম্যাব ওষুধের সীমিত ব্যবহারের অনুমতি দিয়েছে ডিসিজিআই
নয়াদিল্লি, ১১ জুলাই, ২০২০
আইটোলিজুম্যাব এক ধরনের মনোটোনাল অ্যান্টিবডি যা জটিল প্লাক সোরিয়াসিস চিকিৎসার ক্ষেত্রে ইতিমধ্যেই অনুমোদিত হয়েছে। এখন এই ওষুধটি ড্রাগস কন্ট্রোলার জেনারেল অফ ইন্ডিয়ার  পক্ষ থেকে চিকিৎসা সংক্রান্ত পরীক্ষা নিরীক্ষার তথ্যের ভিত্তিতে আপৎকালীন পরিস্থিতিতে সীমিত ব্যবহারের অনুমতি দেওয়া হয়েছে।
মেসার্স বায়োকন ২০১৩ সালে থেকে ‘অ্যালজুমাব’ ব্র্যান্ডের আওতায় স্বল্প আক্রান্ত প্লাক সোরিয়াসিস রোগীদের চিকিৎসার ক্ষেত্রে এই ওষুধটির উৎপাদন ও বিপণন করে আসছে। সম্পূর্ণ দেশীয় পদ্ধতিতে তৈরি এই ওষুধটিকে এখন কোভিড-১৯-এর চিকিৎসার ক্ষেত্রেও প্রয়োগ করা হবে।
মেসার্স বায়োকন কোভিড-১৯ আক্রান্ত রোগীদের ওপর এই ওষুধটির পরীক্ষানিরীক্ষার দ্বিতীয় পর্যায়ের ফলাফল ডিসিজিআই-কে দিয়েছে। ওষুধ নির্মাতা সংস্থাটির পক্ষ থেকে প্রাপ্ত ফলাফলের নিয়ে বিশদ আলাপ-আলোচনার পর ডিসিজিআই-এর বিশেষজ্ঞ কমিটি এই ওষুধটি কোভিড-১৯ রোগীদের ক্ষেত্রে আপৎকালীন ভিত্তিতে সীমিত ব্যবহারের অনুমতি দিয়েছে।
ওই কমিটির বিশদ আলাপ-আলোচনা এবং সুপারিশগুলিকে বিবেচনায় রেখে ডিসিজিআই মেসার্স বায়োকন সংস্থার তৈরি আইটোলিজুম্যাব ওষুধটি আপৎকালীন ভিত্তিতে সীমিত ব্যবহারের আওতায় বিপণনের অনুমতি দিয়েছে। এই ওষুধটি কোভিড-১৯ আক্রান্ত রোগীদের স্বল্প থেকে জটিল শ্বাসকষ্টজনিত সমস্যার লক্ষণ দেখা দিলেই ব্যবহারের অনুমতি দেওয়া হয়েছে। তবে, ব্যবহারের পূর্বে সংশ্লিষ্ট রোগীর শারীরিক অবস্থার বিষয়টিকেও বিবেচনায় রাখার কথা বলা হয়েছে। এমনকি, ওষুধটির প্রয়োগ কেবল হাসপাতালেই সীমাবদ্ধ রাখা হয়েছে।
সম্পূর্ণ দেশীয় পদ্ধতিতে তৈরি ওষুধবাবদ খরচ অন্যান্য ওষুধের তুলনায় অনেক কম। বিশেষ করে যেগুলি কোভিড-১৯ সংক্রান্ত ক্লিনিকাল ম্যানেজমেন্ট প্রোটোকলের আওতায় ইনভেস্টিগেশনাল থেরাপি হিসেবে স্বাস্থ্য ও পরিবারকল্যাণ মন্ত্রকের পক্ষ থেকে উল্লেখ করা হয়েছে।
(CG/BD/DM
স্বরাষ্ট্র মন্ত্রক
প্লাস্টিক বিশ্বের পক্ষে ক্ষতিকারক; আমাদের ভবিষ্যৎ প্রজন্মের সুরক্ষায় দৈনন্দিন জীবনে প্লাস্টিকের ব্যবহার কমানোর দায়িত্ব সকলের : শ্রী জি কিষাণ রেড্ডি
নয়াদিল্লি, ১৮ অক্টোবর, ২০১৯
প্রাকৃতিক সম্পদের বহুল ব্যবহার জলবায়ু পরিবর্তনের প্রভাবকে ত্বরান্বিত করে এবং বিশ্বে পরিবেশ প্রকৃতিতে অসাম্যতা নিয়ে আসে। এখন সময় এসেছে প্রাকৃতিক সম্পদের সুসম ব্যবহারের মাধ্যমে পরিবেশের সুরক্ষা। প্লাস্টিক বিশ্বের কাছে বিপজ্জনক। আমাদের ভবিষ্যৎ প্রজন্মের সুরক্ষায় দৈনন্দিন জীবনে প্লাস্টিকের ব্যবহার কমানোর দায়িত্ব আমাদের সকলেরই রয়েছে। এনডিএমসি-র পক্ষ থেকে বৃহস্পতিবার এক বৃক্ষরোপণ তথা বর্জ্য প্লাস্টিক সংক্রান্ত এক অভিযানে যোগ দিয়ে শ্রী রেড্ডি একথা বলেন। দৈনন্দিন জীবনে প্লাস্টিকের ব্যবহার কমানোর লক্ষ্যেই এই অভিযানের আয়োজন করা হয়।
শ্রী রেড্ডি বলেন, প্রধানমন্ত্রী লালকেল্লার প্রাকার থেকে ভাষণ দেওয়ার সময় দৈনন্দিন জীবনে একবার ব্যবহারযোগ্য প্লাস্টিক বর্জন এবং পরিবেশ প্রকৃতির সুরক্ষায় উদ্যোগী হওয়ার জন্য সকলের প্রতি আহ্বান জানিয়েছিলেন। এই লক্ষ্যে পরিবেশ সুরক্ষার দায়িত্ব কেবল নাগরিক প্রশাসন বা সরকারের একার নয়, বরং প্রতিটি নাগরিকের। তাই, প্লাস্টিক বর্জনের কর্মসূচিকে গণআন্দোলনে রূপ দেওয়া উচিৎ বলেও তিনি অভিমত প্রকাশ করেন। বায়ু দূষণ কমানোর জন্য আরও সচেষ্ট হওয়ার প্রয়োজনীয়তার ওপর গুরুত্ব দিয়ে শ্রী রেড্ডি জাতীয় রাজধানী অঞ্চলে বাস্তুতন্ত্রের ভারসাম্য বজায় রাখায় সকলকে আরও উদ্যোগী হতে বলেন।
এই অভিযানের অঙ্গ হিসাবে শ্রী রেড্ডি একবার ব্যবহারযোগ্য প্লাস্টিক বর্জন নিয়ে বিদ্যালয় পড়ূয়া, শিক্ষক-শিক্ষিকা, প্রাতঃভ্রমণকারী এবং আধিকারিকদের শপথবাক্য পাঠ করান। বিদ্যালয় পড়ুয়ারা একবার ব্যবহারযোগ্য প্লাস্টিক বর্জন নিয়ে সচেতনতা গড়ে তুলতে এক তথ্যমূলক নাটক মঞ্চস্থ করে।
CG/BD/SB
(Visitor Counter : 63
প্রধানমন্ত্রীরদপ্তর
বাংলাদেশের প্রধানমন্ত্রী শেখ হাসিনার সঙ্গে প্রধানমন্ত্রীর সাক্ষাৎ
নয়াদিল্লি, ০৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আজ তাঁর সরকারি বাসভবনে বাংলাদেশের প্রধানমন্ত্রী শ্রীমতী শেখ হাসিনার সঙ্গে সাক্ষাৎ করেছেন। বাংলাদেশের প্রধানমন্ত্রী জি-২০ শীর্ষ সম্মেলনে যোগ দিতে এখন ভারতে।
এক্স পোস্টে এক বার্তায় প্রধানমন্ত্রী বলেছেন, “প্রধানমন্ত্রী শেখ হাসিনার সঙ্গে ফলপ্রসূ আলোচনা হয়েছে। ভারত – বাংলাদেশ সম্পর্ক গত ৯ বছরে আরও শক্তিশালী হয়েছে। যোগাযোগ ব্যবস্থা, ব্যবসা-বাণিজ্য এবং আরও বিভিন্ন বিষয় নিয়ে আমরা মতবিনিময় করেছি”।
AC/CB/SB…
(
প্রধানমন্ত্রীরদপ্তর
জাপানের প্রধানমন্ত্রী হিসেবে দায়িত্ব গ্রহণ করার জন্য মিঃ ফুমিও কিশিদাকে প্রধানমন্ত্রীর অভিনন্দন
নয়াদিল্লী, ৮ অক্টোবর, ২০২১
প্রধানমন্ত্রী শ্রী নরেন্দ্র মোদী জাপানের প্রধানমন্ত্রী মিঃ ফুমিও কিশিদার সঙ্গে টেলিফোনে কথা বলেন এবং জাপানের প্রধানমন্ত্রী হিসেবে দায়িত্ব গ্রহণের জন্য তাঁকে অভিনন্দন জানান।
এক ট্যুইট বার্তায় প্রধানমন্ত্রী বলেছেন, “জাপানের প্রধানমন্ত্রী হিসেবে দায়িত্ব গ্রহণের জন্য তাঁকে অভিনন্দন জানাই। মিঃ ফুমিও কিশিদার সঙ্গে কথা হয়েছে। ভারত-জাপান বিশেষ কৌশল ও আন্তর্জাতিক অংশীদারিত্বকে আরও শক্তিশালী করে তুলতে এবং ভারত প্রশান্ত মহাসাগরীয় অঞ্চলে সহযোগিতা বৃদ্ধির বিষয়ে আমি আশাবাদী।”
CG/CB/NS
(
মানবসম্পদবিকাশমন্ত্রক
প্রযুক্তির সঙ্গে ফাইন আর্টসের মেলবন্ধন౼ ২০২০র জাতীয় শিক্ষা নীতির সঙ্গে সাযুজ্য রেখে আইআইটি খড়গপুরে অ্যাকাডেমি অফ ক্ল্যাসিক্যাল অ্যান্ড ফোক আর্টসের সূচনা
কলকাতা, ১৯ আগস্ট ২০২০
আইআইটি শিক্ষা ব্যবস্থায় নতুন সংযোজন। এই প্রতিষ্ঠানের শিক্ষার্থীদের সৃজনশীল প্রতিভাকে উৎসাহিত করতে সঙ্গীত ও ফাইন আর্টসের ওপর চর্চা করার জন্য অ্যাকাডেমি অফ ক্ল্যাসিক্যাল অ্যান্ড ফোক আর্টসের প্রতিষ্ঠা করা হল। পন্ডিত অজয় চক্রবর্তী অনলাইনের মাধ্যমে এই অ্যাকাডেমির উদ্বোধনী অনুষ্ঠানে বক্তব্য রাখেন। তিনি আইআইটি খড়গপুরের একজন পরামর্শদাতাও বটে।
সঙ্গীত, ফাইন আর্টস-সহ অন্যান্য পারফর্মিং আর্টসের বিষয়ে ছাত্রছাত্রীদের এই অ্যাকাডেমিতে নিয়মিত প্রশিক্ষণ দেওয়া হবে। অ্যাকাডেমির এমওওসি পাঠক্রম সৃজনশীল মানসিকতাকে লালিত করবে। ভারতীয় ধ্রপদী সঙ্গীতের কথা বিবেচনা করে এই অ্যাকাডেমিতে সঙ্গীত এবং অন্যান্য শিল্পকলার বিষয়ে বিজ্ঞান ও প্রযু্ক্তির সঙ্গেই সেগুলির মেলবন্ধন ঘটানোর প্রক্রিয়া নিয়ে গবেষণা চালানো হবে। এরফলে, দেশের সমৃদ্ধশালী শিল্প ঘরানাকে রক্ষা করা যাবে। কম্পিউটার সায়েন্স ও ইঞ্জিনিয়ারিং বিভাগের অধ্যাপক এবং অ্যাকাডেমির দায়িত্বপ্রাপ্ত আধিকারিক অধ্যাপক পল্লব দাশগুপ্ত জানান, আমাদের চিরায়ত বিভিন্ন শিল্পের বিষয়ে এই অ্যাকাডেমি থেকে শিক্ষাদান করা হবে। যার মাধ্যমে ছাত্রছাত্রীদের বৈজ্ঞানিক উৎকর্ষতা অর্জনের ক্ষেত্রে এই চর্চা সহায়ক হয়ে উঠবে। পন্ডিত অজয় চক্রবর্তী বলেন, ভারত বিজ্ঞান ও প্রযুক্তির শীর্ষে তখনই পৌঁছাতে পারবে, যখন, তরুণ মনের উদ্ভাবনী শক্তি জাগ্রত হবে। সঙ্গীত শিক্ষার আধুনিক ধারা౼ যেটি পন্ডিত চক্রবর্তী দীর্ঘদিন ধরে চর্চা করছেন, সেই ধারাটির মাধ্যমে তরুণ প্রজন্মের সৃজনশীল মানসিকতা উদ্বুদ্ধ হবে। নিছক অনুকরণ করলে কোনও কিছুই সঠিকভাবে শেখা যায়না, এমনকি সঙ্গীতও নয় বলে শ্রী চক্রবর্তী মনে করেন।
উল্লেখ্য, পন্ডিত চক্রবর্তী এই অ্যাকাডেমিতে ১০০ রকমের রাগ সেখানোর উদ্যোগ নিয়েছেন। এর সাহায্যে ভারতীয় রাগের মূল কাঠামো সম্পর্কে ধারণা পাওয়া যাবে। যার মধ্য দিয়ে সৃজনশীল শিল্পকর্মের সঙ্গে বিজ্ঞানের মেলবন্ধন-ও ঘটবে। আইআইটি খড়গপুরের ডিরেক্টর অধ্যাপক ভি কে তিওয়ারি এই প্রসঙ্গে বলেন, আইআইটির মতো একটি জাতীয় গুরুত্বপূর্ণ শিক্ষা প্রতিষ্ঠানে ছাত্রছাত্রী, শিক্ষক-শিক্ষিকা ও কর্মীদের সর্বাঙ্গীন বিকাশের প্রয়োজন। অ্যাকাডেমি অফ ক্ল্যাসিক্যাল অ্যান্ড ফোক আর্টস আমাদের ছাত্রছাত্রীদের শুধুমাত্র শিক্ষাক্ষেত্রে প্রতিযোগিতার মধ্যে আবদ্ধ রাখবে না, তাদের সৃজনশীল মননকেও বিকশিত করবে। এর মধ্য দিয়ে তারা উদ্ভাবন ও প্রযুক্তি ক্ষেত্রে আরও দক্ষ হয়ে উঠবে। আইআইটির ডেপুটি ডিরেক্টর অধ্যাপক এস কে ভট্টাচার্য মনে করেন, আইআইটি খড়গপুরে এই অ্যাকাডেমি নতুন একটি বৈশিষ্ট্যকে সংযুক্ত করলো। আইআইটি খড়গপুর ফাউন্ডেশন, ইউএসএ-র সদস্যরা এই অ্যাকাডেমিকে সাহায্য করছে। দীর্ঘদিন ধরে এই শিক্ষা প্রতিষ্ঠান যেসব বিখ্যাত ইঞ্জিনিয়ার ও ম্যানেজারদের তৈরি করেছে, তাদের মধ্যে অনেকে শিল্পকলাতেও পারদরশীতার পরিচয় দিয়েছেন। স্পিক-ম্যাকের কিরণ শেঠ-সহ হরিশ হান্ডে, অর্জুন মালহোত্রা এদের মধ্যে বিশেষ উল্লেখযোগ্য।
SSS/CB/NS
(Visitor Counter : 11
অর্থমন্ত্রক
কলকাতায় আয়কর দপ্তরের তল্লাশী
নয়াদিল্লী, ১০ মার্চ, ২০২১
আয়কর দপ্তর কলকাতার বিভিন্ন জায়গায় ৯ই মার্চ তল্লাশী অভিযান চালিয়েছে। বৈদ্যুতিক ও আলোকমালা সাজানোর ব্যবসার সঙ্গে জড়িত বেশ কয়েকজন কলকাতা ভিত্তিক ব্যবসায়ীর ভবনে আয়কর দপ্তর অভিযান চালায়। বাজারে বিভিন্ন তথ্য সংগ্রহ করে এই অভিযান শুরু করা হয়। ৯ই মার্চ কলকাতার তিনটি জায়গায় তল্লাশী চালানো হয়।
তল্লাশীতে বেশকিছু নথিপত্র ও বৈদ্যুতিন প্রামান্য নথি পাওয়া গেছে, যেখান থেকে উদ্বেগজনক কিছু আর্থিক লেনদেনের হদিশ মিলেছে। চীনা রপ্তানীকারকদের সঙ্গে এরা বিভিন্ন ব্যাঙ্ক অ্যাকাউন্ট ব্যবহার করে আর্থিক লেনদেন করেছেন। এই লেনদেন চলার সময় বিদেশ থেকে জিনিসপত্র আমদানি সংক্রান্ত কাস্টমস ডিউটির অর্থ যাতে কম দিতে হয় এইসব ব্যবসায়ীরা সেভাবেই আর্থিক লেনদেন করেছে। দেশীয় বাজারে বিভিন্ন জিনিস কেনা-বেচা হয়েছে এ ধরণের তথ্য এইসব হিসেব বর্হিভূত লেনদেনে উঠে এসেছে।
প্রাথমিক তদন্তে দেখা গেছে হিসেব বর্হিভূত লেনদেনের সঙ্গে জড়িত ব্যক্তিরা গোপনভাবে পুরো কাজটি করেছে। যখনই তারা টাকা পেয়েছে তখনই সেই টাকা বিদেশী মুদ্রায় রূপান্তরিত করা হয়েছে এবং চীনা রপ্তানীকারকদের অ্যাকাউন্টে তা পাঠানো হয়েছে। এইসব চীনা রপ্তানীকারকরা ভারতে নানা ধরণের পণ্য রপ্তানী করে। এই আর্থিক লেনদেনর সঙ্গে যুক্ত থাকার অভিযোগে আয়কর দপ্তর বেশকিছু মোবাইল ফোন ও বৈদ্যুতিন সরঞ্জাম বাজেয়াপ্ত করেছে।
প্রায় ৩ কোটি টাকার হিসেব বর্হিভূত অর্থ বাজেয়াপ্ত করা হয়েছে। এছাড়াও আয়কর দপ্তর আলাদাভাবে আর একটি অভিযানে ৭৬ লক্ষ টাকা বাজেয়াপ্ত করেছে। এ বিষয়ে আরও তদন্ত চলছে।
প্রতিরক্ষামন্ত্রক
ন্যাশনাল ডিফেন্স কলেজের নতুন কমান্ডান্ট পদের দায়িত্ব নিলেন এয়ার মার্শাল ডি চৌধুরী
নয়াদিল্লি, ১৬ ডিসেম্বর, ২০১৯
এয়ার মার্শাল ডি চৌধুরী আজ ন্যাশনাল ডিফেন্স কলেজের কমান্ডান্ট পদের দায়িত্বভার গ্রহণ করেছেন। তিনি ভাইস অ্যাডমিরাল শ্রীকান্তের স্থলাভিষিক্ত হলেন। ডিফেন্স কলেজের প্রধান হিসাবে দায়িত্ব গ্রহণের পূর্বে এয়ার মার্শাল চৌধুরী পশ্চিমাঞ্চলীয় বায়ুসেনা কমান্ডের সদর দপ্তরে সিনিয়র এয়ার স্টাফ অফিসার হিসাবে আসীন ছিলেন।
ন্যাশনাল ডিফেন্স কলেজের প্রাক্তনী এয়ার মার্শাল চৌধুরী ১৯৮৩-র ২২শে ডিসেম্বর ভারতীয় বায়ুসেনার যুদ্ধ বিমান শাখায় কর্মজীবন শুরু করেন। এয়ার মার্শাল চৌধুরী গ্রেট ব্রিটেনের রয়্যাল কলেজ অফ ডিফেন্স স্টাডিজ থেকে ডিগ্রি অর্জনের পর লন্ডনের কিংস কলেজ থেকে রণকৌশল ও আন্তর্জাতিক নিরাপত্তা নিয়ে স্নাতকোত্তর ডিগ্রি লাভ করেন। প্রতিরক্ষা ও রণকৌশল শিক্ষায় তাঁর এমফিল ডিগ্রি রয়েছে।
সুদীর্ঘ কর্মজীবনে এয়ার মার্শাল চৌধুরী বায়ুসেনার মিগ-২১, মিগ-২৭, মিগ-২৯ এবং সুখোই-৩০ – এর মতো আধুনিক যুদ্ধ বিমান চালিয়েছেন। তিনি মর্যাদাপূর্ণ কোবরা গ্রুপেরও অন্যতম সদস্য ছিলেন। কৌশলগত, অভিযান পরিচালনা এবং পরিকল্পনা প্রণয়নের ক্ষেত্রে যুদ্ধ বিমান পরিচালনার সঙ্গেও তিনি সক্রিয়ভাবে যুক্ত ছিলেন।
CG/BD/SB
(Visitor Counter : 74
মানবসম্পদবিকাশমন্ত্রক
ন্যাশনাল এলিজিবিলিটি তথা এন্ট্রান্স টেস্ট  ইউজি পরীক্ষা স্থগিত সম্পর্কিত বিভ্রান্তিকর বিজ্ঞপ্তির ব্যাপারে গুজব উড়িয়ে দিল এনটিএ
নয়াদিল্লি, ১৭ জুন, ২০২০
সোশ্যাল মিডিয়া প্ল্যাটফর্ম ও অন্যান্য সংবাদ সূত্রে ‘২০২০’র জুলাই মাসে ন্যাশনাল এলিজিবিলিটি তথা এন্ট্রান্স টেস্ট  ইউজি পরীক্ষা স্থগিত’ সম্পর্কিত বিভ্রান্তিকর বিজ্ঞপ্তির প্রেক্ষিতে ন্যাশনাল টেস্টিং এজেন্সি  –র পক্ষ থেকে বিষয়টি গুরুত্বের সঙ্গে বিবেচনা করে সুস্পষ্টভাবে জানানো হয়েছে, এ ধরনের কোনও বিজ্ঞপ্তি এনটিএ বা সংশ্লিষ্ট কর্তৃপক্ষের পক্ষ থেকে প্রকাশ করা হয় নি। সামাজিক মাধ্যমগুলিতে গত ১৫ তারিখ এই পরীক্ষা স্থগিত হওয়া সম্পর্কে এক বিভ্রান্তিকর বিজ্ঞপ্তি প্রকাশ করা হয়।এনটিএ – এর পক্ষ থেকে বিভ্রান্তিকর এই বিজ্ঞপ্তি সম্পর্কে বলা হয়েছে, পরীক্ষার্থী, অভিভাবক ও সাধারণ মানুষকে সম্পূর্ণ বিপথে চালিত করতে ইচ্ছাকৃতভাবে এ ধরনের বিজ্ঞপ্তি প্রকাশ করে গুজব ছড়ানো হয়েছে। এ ব্যাপারে এনটিএ ঐ বিজ্ঞপ্তির উৎস সন্ধান করে জনস্বার্থ বিরোধী পক্ষগুলির বিরুদ্ধে কঠোর ব্যবস্থা নেবে।
ন্যাশনাল টেস্টিং এজেন্সির পক্ষ থেকে সমস্ত পরীক্ষার্থী, অভিভাবক ও সাধারণ মানুষের উদ্দেশে বলা হয়েছে, এই পরীক্ষা স্থগিত সংক্রান্ত কোনও বিজ্ঞপ্তি প্রকাশ করা হয়নি। এ ধরনের বিভ্রান্তিকর বিজ্ঞপ্তি বা খবরের ব্যাপারে সংশ্লিষ্ট সকলকে সচেতন থাকা এবং এনটিএ-র সরকারি ওয়েবসাইট থেকে তথ্য বিশ্লেষণের পরামর্শ দেওয়া হয়েছে।
২০২০-র নেট পরীক্ষা সম্পর্কিত সর্বশেষ সরকারি বিজ্ঞপ্তি গত ১১ই মে সংস্থার ওয়েবসাইটে প্রকাশিত হয়েছে। আরও একবার পরীক্ষার্থী তাঁদের অভিভাবক এবং সাধারণ মানুষকে এনটিএ-র ওয়েবসাইট  থেকে তথ্য যাচাই করার পরামর্শ দেওয়া হচ্ছে।
(CG/BD/SB
প্রতিরক্ষামন্ত্রক
দেশ জুড়ে এনসিসির স্বচ্ছতা সাইকেল র্যা2লি
নয়াদিল্লি, ২৫ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী নতুন দিল্লির রাজপথে বিগত ২০১৪’র দোসরা অক্টোবর দেশব্যাপী স্বচ্ছ ভারত অভিযানের সূচনা করেছিলেন। উদ্দেশ্য ছিল, ২০১৯ – এর দোসরা অক্টোবরের মধ্যে ‘পরিচ্ছন্ন ভারত’ – এর লক্ষ্য পূরণ করা।
স্বচ্ছ ভারত অভিযানের প্রেক্ষিতে জাতীয় সমর শিক্ষার্থী বাহিনী  এই অভিযানে সক্রিয়ভাবে সামিল হয়ে বিভিন্ন ক্ষেত্রে গুরুত্বপূর্ণ অবদান রেখেছে। স্বচ্ছ ভারতের উদ্দেশ্যগুলি সম্বন্ধে দেশ জুড়ে সচেতনতা গড়ে তোলার লক্ষ্যে এনসিসি’র পক্ষ থেকে চারটি ভিন্ন রুটে সাইকেল র্যালির আয়োজন করা হয়। এই রুটগুলি হ’ল দক্ষিণে তিরুবনন্তপুরম থেকে পণ্ডিচেরী, উত্তর-পূর্বে গুয়াহাটি, উত্তরে জম্মু এবং পশ্চিমে পানাজি – এই চারটি রুটে সফরকারী সাইকেল অভিযাত্রীরা আগামী ২৭ তারিখ নতুন দিল্লির ইন্ডিয়া গেটে মিলিত হয়ে অভিযানের সমাপ্তি করবেন।
এই সমাপ্তি অনুষ্ঠানে প্রতিরক্ষা প্রতিমন্ত্রী শ্রী শ্রীপাদ যশো নায়েক প্রধান অতিথি হিসাবে উপস্থিত থাকবেন। এছাড়াও, বহু বিশিষ্ট ব্যক্তি এবং এনসিসি’র ৭২৫ জন সাইকেল আরোহী সহ ১ হাজার ৮০০ ক্যাডেট অনুষ্ঠানে যোগ দেবেন।
CG/BD/SB
(Visitor Counter : 72
প্রধানমন্ত্রীরদপ্তর
ব্রাজিলে আয়োজিত ডেফঅলিম্পিক্স ২০২১ - এ অংশগ্রহণকারী প্রতিভাবান ক্রীড়াবিদদের শুভেচ্ছা জানিয়েছেন প্রধানমন্ত্রী
নয়াদিল্লি, ০১ মে, ২০২২
প্রধানমন্ত্রী শ্রী নরেন্দ্র মোদী ব্রাজিলে আয়োজিত ডেফঅলিম্পিক্স ২০২১ – এ অংশগ্রহণকারী প্রতিভাবান ক্রীড়াবিদদের শুভেচ্ছা জানিয়েছেন। শ্রী মোদী আরও বলেছেন যে, ক্রীড়া প্রতিযোগিতায় নেতৃত্ব দেওয়ার আগে খেলোয়াড়দের জাতীয় যুদ্ধ স্মৃতিসৌধ পরিদর্শনের সৌজন্য তাঁকে সত্যিই মুগ্ধ করেছে।
এক ট্যুইটে প্রধানমন্ত্রী বলেছেন, “আজ থেকে শুরু হওয়া #ডেফঅলিম্পিক্স২০২১ – এ ভারত আমাদের দলের জন্য হর্ষধ্বনি দেবে। আমাদের সকল প্রতিভাবান ক্রীড়াবিদদের জন্য শুভেচ্ছা।
ক্রীড়া প্রতিযোগিতায় নেতৃত্ব দেওয়ার আগে তাঁদের জাতীয় যুদ্ধ স্মৃতিসৌধ পরিদর্শনের সৌজন্যে আমি সত্যিই মুগ্ধ হয়েছি”।
CG/SS/SB
(
মন্ত্রিসভারঅর্থনৈতিকবিষয়সংক্রান্তকমিটি
জাতীয় রপ্তানি বিমা অ্যাকাউন্ট ট্রাস্ট-কে ১০৪০ কোটি টাকার অনুদান সহায়তা : অনুমোদন কেন্দ্রীয় মন্ত্রিসভার
নয়াদিল্লি, ২৭ জুন, ২০১৮
জাতীয় রপ্তানি বিমা অ্যাকাউন্ট ট্রাস্ট -এর অনুকূলে ১০৪০ কোটি টাকার অনুদান সহায়তা আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে।
এই অনুদানের সদ্ব্যবহার করা হবে ২০১৭-১৮ থেকে ২০১৯-২০ এই তিনটি আর্থিক বছরে। ইতিমধ্যেই ২০১৭-১৮ বছরের জন্য ৪৪০ কোটি টাকা ঐ সংস্থাকে দেওয়া হয়েছে। ২০১৮-১৯ এবং ২০১৯-২০ এই দুটি অর্থ বছরের প্রত্যেকটিতে দেওয়া হবে ৩০০ কোটি টাকা।
এই আর্থিক সহায়তার সাহায্যে গুরুত্বপূর্ণ প্রকল্প রপ্তানির কাজে বিশেষ সুবিধা হবে এনইআইএ-র।
SSS/SKD/SB…
(Visitor Counter : 61
প্রধানমন্ত্রীরদপ্তর
‘ফিট ইন্ডিয়া’ অভিযানের সূচনা করলেন প্রধানমন্ত্রী
নয়াদিল্লি, ২৯ আগস্ট, ২০১৯
প্রধানমন্ত্রী শ্রী নরেন্দ্র মোদী জাতীয় ক্রীড়া দিবস উপলক্ষে আজ নতুন দিল্লিতে এক অনুষ্ঠানে ‘ফিট ইন্ডিয়া অভিযান’-এর সূচনা করলেন। অনুষ্ঠানটির সূচনায় প্রধানমন্ত্রী দেশের সব মানুষকে ফিটনেসকে তাঁদের জীবনের অঙ্গ করে নেওয়ার আর্জি জানালেন।
মেজর ধ্যানচাঁদের জন্মবার্ষিকী উপলক্ষে জন-অভিযানের সূচনা করে প্রধানমন্ত্রী শ্রী নরেন্দ্র মোদী ভারতের ক্রীড়া নক্ষত্র যিনি তাঁর খেলা এবং কৌশলে সারা বিশ্বকে মোহিত করেছিল, সেই মেজর ধ্যানচাঁদকে শ্রদ্ধা জানান। তিনি দেশের তরুণ ক্রীড়াবিদদেরও অভিনন্দন জানান যাঁরা তাঁদের প্রচেষ্টায় বিশ্বমঞ্চে ত্রিবর্ণ রঞ্জিত পতাকাকে গর্বিত করেছে।
প্রধানমন্ত্রী বলেন, “তাঁদের পদক শুধুমাত্র তাঁদের কঠোর পরিশ্রমের ফলই নয়, এটি নতুন ভারতের নতুন প্রেরণা এবং নতুন আত্মবিশ্বাসের প্রতিফলন।”
প্রধানমন্ত্রী বলেন, ‘ফিট ইন্ডিয়া অভিযান’ জাতীয় উদ্দেশ্য এবং প্রত্যাশায় পরিণত হওয়া উচিৎ। দেশকে প্রেরণা দেওয়ার উদ্যোগে প্রধানমন্ত্রী বলেন, ‘ফিট ইন্ডিয়া অভিযান’ হয়তো শুরু করেছে সরকার কিন্তু মানুষই এটিকে এগিয়ে নিয়ে গেছে এবং সফল করেছে।
সাফল্য ফিটনেসের সঙ্গে যুক্ত, প্রধানমন্ত্রী বলেন, “জীবনের যে কোন ক্ষেত্রে আমাদের তারকাদের সাফল্যের ইতিহাস একসূত্রে গাঁথা, তাঁদের মধ্যে বেশিরভাগই ফিট, তাঁদের লক্ষ্য ছিল ফিটনেস এবং তাঁরা ফিটনেসকে পছন্দ করেন।”
প্রধানমন্ত্রী বলেন, “প্রযুক্তি আমাদের শারীরিক সক্ষমতা কমিয়ে দিয়েছে। আমাদের প্রতিদিনের ফিটনেস সূচি হারিয়ে গেছে এবং আজ আমরা আমাদের চিরাচরিত অনুশীলন এবং জীবনযাত্রা সম্বন্ধে সচেতন নই যা আমাদের ফিট রাখতে সাহায্য করে। সময়ের সঙ্গে সঙ্গে ফিটনেস সমাজে নিম্নস্তরে পৌঁছে গেছে। আগে একজন ব্যক্তি হাঁটতেন বা কিলোমিটার পর কিলোমিটার সাইকেল চালাতেন। আর আজ মোবাইল অ্যাপ্সকে বলতে হয় আমরা ক’পা হেঁটেছি।”
প্রধানমন্ত্রী বলেন, “ইদানীং, জীবনযাত্রার কারণে ভারতে অসুখ বাড়ছে। এমনকি যুব সমাজও এর প্রকোপে পড়েছে। ডায়বেটিস ও উচ্চ-রক্তচাপের ঘটনা বাড়ছে। ভারতে শিশুদের মধ্যেও এগুলি দেখা যাচ্ছে। কিন্তু জীবনযাত্রায় সামান্য পরিবর্তন করলেই এই ব্যাধিগুলি আমরা প্রতিরোধ করতে পারি। ‘ফিট ইন্ডিয়া অভিযান’-এর লক্ষ্য জীবনযাত্রায় এই ছোট ছোট পরিবর্তন আনা।”
প্রধানমন্ত্রী বলেন, মানুষ, তিনি যে পেশাতেই থাকুন না কেন, মানসিক এবং শারীরিকভাবে সুস্থ থাকলেই তিনি তাঁর পেশায় দক্ষ হয়ে উঠতে পারবেন। যদি শরীর ফিট থাকে তখন আপনি মানসিকভাবেও ফিট থাকবেন। ফিটনেসের সঙ্গে ক্রীড়ার প্রত্যক্ষ যোগাযোগ, কিন্তু ‘ফিট ইন্ডিয়া অভিযান’টির লক্ষ্য ফিটনেসেরও কিছু বেশি। ফিটনেস শুধুমাত্র একটা শব্দ নয়, এটি একটি স্বাস্থ্যকর ও উন্নত জীবনের জন্য প্রয়োজনীয় স্তম্ভ। যখন আমরা কোন লড়াইয়ের জন্য শরীরকে তৈরি করি, তখন আমরা দেশকে লোহার মতো শক্ত করি। ফিটনেস আমাদের ঐতিহাসিক পরম্পরার অংশ। দেশের প্রতিটি কোণেই খেলাধূলা হয়। শরীরচর্চার সময় মনকেও প্রশিক্ষণ দেন তাঁরা যাতে মনঃসংযোগ বাড়ে এবং শরীরে বিভিন্ন অঙ্গের মধ্যে সমন্বয় সাধিত হয়। ‘নিউ ইন্ডিয়াকে ফিট ইন্ডিয়া’ করে গড়ে তুলতে সুস্থ পরিবার এবং সুস্থ সমাজ জরুরি।
প্রধানমন্ত্রী বলেন, ‘ফিট ইন্ডিয়া অভিযান’কে শক্তিশালী করতে আজ এই জাতীয় ক্রীড়া দিবসে আমরা শপথ নিচ্ছি।
SSS/AP/DM
(Visitor Counter : 159
প্রধানমন্ত্রীরদপ্তর
প্রধানমন্ত্রী আগামী ১১ই অক্টোবর এক ঐতিহাসিক অনুষ্ঠানে স্বামীত্ব প্রকল্পের আওতায় সম্পত্তির মালিকাধীন কার্ডের সরাসরি বিতরণ প্রক্রিয়ার সূচনা করবেন
নয়াদিল্লি, ০৯ অক্টোবর, ২০২০
প্রধানমন্ত্রী শ্রী নরেন্দ্র মোদী আগামী ১১ই অক্টোবর এক ঐতিহাসিক অনুষ্ঠানে ভিডিও কনফারেন্সের মাধ্যমে স্বামীত্ব প্রকল্পের আওতায় সম্পত্তি মালিকানাধীন কার্ড সরাসরি বিতরণ প্রক্রিয়ার সূচনা করবেন।
এই সূচনার ফলে সম্পত্তির মালিক প্রায় ১ লক্ষ ব্যক্তি তাঁদের মোবাইল ফোনে এসএমএস – এর মাধ্যমে প্রেরিত লিঙ্কের সাহায্যের সম্পত্তির কার্ড ডাউনলোড করতে পারবেন। এরপর, সংশ্লিষ্ট রাজ্য সরকার সরাসরি কার্ড বিতরণ প্রক্রিয়া শুরু করবে। এর ফলে উত্তর প্রদেশের ৩৪৬, হরিয়ানার ২২১, মহারাষ্ট্রের ১০০, মধ্যপ্রদেশের ৪৪, উত্তরাখন্ডে ৫০ এবং কর্ণাটকের ২,অর্থাৎ ৬টি রাজ্যের ৭৬৩টি গ্রামের উপভোক্তাদের সুবিধা মিলবে। মহারাষ্ট্র বাদ দিয়ে এদিন সমস্ত রাজ্যের উপভোক্তারা সম্পত্তির মালিকানাধীন কার্ডের অনুলিপি গ্রহণ করবেন।
এই পদক্ষেপ গ্রহণের ফলে উপভোক্তারা তাঁদের সম্পত্তির মালিকানাধীন কার্ডকে আর্থিক সম্পদ হিসেবে ব্যবহার করতে পারেন, ঋণ গ্রহণের ক্ষেত্রে সুবিধা মিলবে এবং গ্রামবাসীদের অন্যান্য আর্থিক সহায়তা প্রদান করারও সম্ভব হবে। এই প্রথম গ্রামের সম্পত্তির মালিক ১ লক্ষ ব্যক্তির সুবিধার্থে আধুনিক প্রযুক্তির সাহায্যে এই ধরণের বৃহত্তর কাজ চালানো হয়েছে।
প্রধানমন্ত্রী এই অনুষ্ঠানে বেশ কিছু সময় সুবিধাভোগীদের সঙ্গে মতবিনিময় করবেন। অনুষ্ঠানে কেন্দ্রীয় পঞ্চায়েত মন্ত্রী উপস্থিত থাকবেন। অনুষ্ঠানটি শুরু হবে সকাল ১১টা থেকে।
স্বামীত্ব প্রকল্প সম্পর্কে
প্রধানমন্ত্রী শ্রী নরেন্দ্র মোদী গত ২৪শে এপ্রিল জাতীয় পঞ্চায়েতি রাজ দিবসে কেন্দ্রীয় পঞ্চায়েতি রাজ মন্ত্রকের আওতাধীন এই স্বামীত্ব প্রকল্পটির সূচনা করেছেন। এই প্রকল্পের লক্ষ্যই হ’ল – গ্রামের মানুষকে তাঁদের আবসিক সম্পত্তির নথিভুক্ত করার অধিকার প্রদান করা, যাতে তাঁরা তাঁদের সম্পত্তিকে অর্থনৈতিক উদ্দেশ্যে ব্যবহার করতে পারেন।
এই প্রকল্পটির প্রাথমিক পর্যায়ে দেশে ২০২০-২৪ সাল পর্যন্ত কার্যকর করা হয়েছে। প্রথমিক ভাবে, দেশের ৬ লক্ষ ৬২ হাজার গ্রামকে এই প্রকল্পের আওতায় নিয়ে আসা হয়েছে।এর মধ্যে মহারাষ্ট্র, উত্তর প্রদেশ, হরিয়ানা, মধ্যপ্রদেশ, উত্তরাখন্ড এবং কর্ণাটকের প্রায় ১ লক্ষ এবং পাঞ্জাব ও রাজস্থানের কিছু সীমান্তবর্তী গ্রাম রয়েছে। প্রাথমিক পর্যায়ে পাঞ্জাব ও রাজস্থানকে কন্টিনিউয়াস অপারেটিং সিস্টেম  নেটওয়ার্কের আওতায় নিয়ে আসা হয়েছে।
ড্রোনের সাহায্যে গ্রামীণ এলাকায় সমীক্ষার কাজ চালানো এবং এই প্রকল্পের বাস্তবায়নে ৬টি রাজ্য সার্ভে অফ ইন্ডিয়ার সঙ্গে সমঝোতাপত্র স্বাক্ষর করেছে। বিভিন্ন রাজ্য সম্পত্তি মালিকাধীন কার্ডের জন্য বিভিন্ন নাম দিয়েছে। হরিয়ানা এই প্রক্রিয়ার নাম দিয়েছে ‘টাইটেল ডিড’। কর্ণাটক এর নাম রেখেছে ‘রুরাল প্রপার্টি ওনারশিপ রেকর্ডস্ , মধ্যপ্রদেশ এর নাম দিয়েছে ‘অধিকার অভিলেখ’, মহারাষ্ট্র এর নাম রেখেছে ‘সনদ’। উত্তরাখন্ড ‘স্বামীত্ব অভিলেখ’ এবং উত্তর প্রদেশ ‘ঘরৌনি’ নাম দিয়েছে।
CG/SS/SB
(
প্রতিরক্ষামন্ত্রক
আন্তর্জাতিক নৌ প্রদর্শনীতে অংশ নিল আইএনএস কদমত
কলকাতা, ২৮ মার্চ, ২০১৯
আন্তর্জাতিক নৌ প্রদর্শনীতে অংশ নিল এএসডব্লিউ করভেট শ্রেণীভুক্ত আইএনএস কদমত। বুধবার আয়োজিত আন্তর্জাতিক এই নৌ প্রদর্শনীতে সারা বিশ্বের ১২টি দেশের ১৫টি নৌ-জাহাজ এতে অংশ নিয়েছে। ভারত ছাড়াও, এই আন্তর্জাতিক নৌ প্রদর্শনীতে অংশ নেয় অস্ট্রেলিয়া, বাংলাদেশ, চিন, ইন্দোনেশিয়া, জাপান, দক্ষিণ কোরিয়া, শ্রীলঙ্কা, থাইল্যান্ড, ভিয়েতনাম, ব্রুনেই এবং মার্কিন যুক্তরাষ্ট্রের নৌ-জাহাজ ও রয়্যাল মালয়েশিয়ান নৌ-বাহিনীর জাহাজ। সাতদিন ধরে লাঙ্গকাওয়াই দ্বীপে ১৫তম লাঙ্গকাওয়াই ইন্টারন্যাশনাল মেরিটাইম অ্যান্ড এরোস্পেস এক্সিবিশন চলবে। এরই অঙ্গ হল এই আন্তর্জাতিক নৌ প্রদর্শনী।
প্রদর্শনী পরিদর্শন করেন মালয়েশিয়ার প্রধানমন্ত্রী মাহাথির মহম্মদ। উপস্থিত ছিলেন, ফ্ল্যাগ অফিসার কমান্ডিং-ইন-চিফ ভাইস অ্যাডমিরাল করমবীর সিং। মালয়েশিয়ার প্রধানমন্ত্রী, কে ডি পেরান্তু নৌ-জাহাজে চেপে আইএনএস কিদমত পরিদর্শন করেন। এই পরিদর্শনের সময় কদমত নৌ-জাহাজের নৌ-বাহিনীর সদস্যরা তাঁকে “তিন জয়”-এর মাধ্যমে স্বাগত জানান। প্রদর্শনীতে আরএমএ হেলিকপ্টারের সঙ্গে চেতক হেলিকপ্টারও ফ্লাইপাস্ট-এ অংশ নেয়। ভাইস অ্যাডমিরাল করমবীর সিং জানিয়েছেন, এই প্রদর্শনীর পাশাপাশি অংশগ্রহণকারী বিভিন্ন দেশের নৌ-বাহিনীর প্রতিনিধিদের সঙ্গে দ্বিপাক্ষিক আলোচনা চলবে।
CG/SS/DM
(Visitor Counter : 117
বৈদ্যুতিন ও তথ্যপ্রযুক্তি মন্ত্রক
তরুণ ভারতীয় লেখক এবং সাহিত্যিকদের প্রশিক্ষণের জন্য এক অনলাইন প্রতিযোগিতার আয়োজন করেছে MyGov
নতুন দিল্লি, ২০ জুলাই, ২০২১
তরুণ সম্প্রদায়ের চিন্তাভাবনাকে শক্তিশালী করে তুলতে এবং ভারতে এমন এক শিক্ষনীয় ইকো ব্যবস্থাপনা তৈরি করতে উদ্যোগ নেওয়া হয়েছে, যাতে তারা ভবিষ্যতে নেতৃত্ব দিতে পারেন। কেন্দ্রীয় বৈদ্যুতিন ও তথ্য প্রযুক্তি মন্ত্রকের অন্তর্ভুক্ত MyGov প্ল্যাটফর্ম এবং শিক্ষা মন্ত্রকের আওতাধীন ন্যাশনাল বুক স্ট্রাস্টের সহযোগিতায় তরুণ লেখকদের জন্য “প্রধানমন্ত্রীর পরামর্শদাতা প্রকল্প”-এর আওতায় এক অনলাইন প্রতিযোগিতার আয়োজন করা হয়েছে, যাতে বিশ্বের বিভিন্ন প্রান্ত থেকে উচ্চাকাঙ্খী ভারতীয় যুব লেখকরা অংশগ্রহণ করতে পারেন। চলতি বছরের চৌঠা জুন এই কর্মসূচির সূচনা করা হয়। এটি চলবে ৩১ জুলাই পর্যন্ত।
তরুণ লেখকদের জন্য “প্রধানমন্ত্রীর পরামর্শদাতা প্রকল্প”টি দেশের যুবদের মধ্যে বিপুল আগ্রহ তৈরি করেছে। এই প্রকল্পের অঙ্গ হতে অনেক উচ্চাকাঙ্খী এবং উদীয়মান লেখক তাদের লেখা জমা করেছেন ও সরকারের এই অনন্য উদ্যোগ থেকে লাভবান হওয়ার জন্য এগিয়ে এসেছেন।
MyGov.in এবং nbtindia.gov.in -এর সাহায্যে পরিচালিত একটি সর্বভারতীয় প্রতিযোগিতার মাধ্যমে মোট ৭৫ জন লেখককে নির্বাচিত করা হবে। আগামী ৩১ জুলাই পর্যন্ত লেখা জমা দেওয়া যাবে এবং আগামী ২০ আগস্ট বিজয়ীদের নাম ঘোষণা করা হবে। ১৯ জুলাই পর্যন্ত প্রায় ৫ হাজার বইয়ের প্রস্তাব জমা পড়েছে।
শিক্ষা মন্ত্রকের আওতাধীন উচ্চ শিক্ষা দপ্তর চলতি বছরের ২৯ মে দেশে পঠন-পাঠন, লেখা-লিখি ও বইয়ের সংস্কৃতি বিষয়ে প্রচারের লক্ষ্যে ৩০ বছরের কম বয়সী তরুণ এবং উদীয়মান লেখকদের প্রশিক্ষণ দেওয়ার জন্য “প্রধানমন্ত্রীর পরামর্শদাতা যুব প্রকল্প” চালু করেছে। ভারতের স্বাধীনতার ৭৫ বছর উপলক্ষে “আজাদিকা অমৃত মহোৎসব”-এর অঙ্গ হিসেবে দেশের স্বাধীনতা সংগ্রামী এবং নাম না জানা অনেক বীর যোদ্ধাদের কাহিনী সম্পর্কে তরুণ প্রজন্মের লেখকদের দৃষ্টিভঙ্গি তুলে ধরার জন্য এই বিষয়ভাবনা চিন্তা করা হয়েছে। শিক্ষা মন্ত্রকের আওতাধীন ন্যাশনাল বুক ট্রাস্ট পরবর্তী সময়ে তরুণ লেখকদের এই বইগুলি প্রকাশ করবে। পাশাপাশি এই প্রতিযোগিতায় নির্বাচিত তরুণ লেখকরা সেরা এবং বিখ্যাত কিছু লেখকদের সঙ্গে সাহিত্য বিষয়ে কথোপকথনের সুযোগ পাবেন।
CG/SS/SKD
(Visitor Counter : 134